**lav4eРЕПУБЛИКА БЪЛГАРИЯ**

# Министерство на земеделието и храните

# Областна дирекция “Земеделие” Търговище

**ЗАПОВЕД**

**№ РД-04-146**

**гр.Търговище, 03.09.2024 г.**

На основание чл.47ж, ал.1 от Правилника за прилагане на закона за собствеността и ползването на земеделските земи /ППЗСПЗЗ/, чл. 24, ал. 1, чл. 24а, ал. 1а, т. 2 от Закона за собствеността и ползването на земеделските земи /ЗСПЗЗ/, във връзка със Заповед № РД-46-40/ 27.02.2024 г., обнародвана в ДВ, бр.27 от 29.03.2024 г. и Заповед № РД-46-182/05.06.2024 г., обнародвана в ДВ, бр.50 от 14.06.2024 г. и съгласувателно писмо на Министъра на земеделието и храните, изх. 9166-28/31.05.2024 г.

**ОТКРИВАМ:**

1. **Процедура по провеждане на втора тръжна сесия** с тайно наддаване за отдаване под наем и аренда на свободни земеделски земи от Държавния поземлен фонд /ДПФ/ в област Търговище за стопанската **2024/ 2025 година -** за отглеждане на едногодишни полски култури, многогодишни фуражни култури или зеленчуци, създаване на трайни насаждения и земеделски земи по §12а от ПЗР на ЗСПЗЗ.
2. **Обект на търга** са земи от ДПФ, подробно описани по общини, землища, имоти, начин на трайно ползване, форма на отдаване /наем, аренда/, срок на предоставяне, начална тръжна цена и депозит в списъци, които са неразделна част от тази заповед.
3. **Условия за участие:** В търга могат да участват физически лица с постоянен адрес на територията на общината по местонахождение на имотите, обект на търга; кооперации, регистрирани по Закона за кооперациите; еднолични търговци и юридически лица, регистрирани по Закона за търговския регистър и регистъра на юридическите лица с нестопанска цел, със седалище или адрес на управление на територията на общината по местонахождение на имотите, обект на търга, които са собственици или ползватели на животновъдни обекти, находящи се на територията на общината по местонахождение на имотите, обект на търга, или развиват стопанска дейност на територията на общината по местонахождение на имотите, обект на търга, при условия, по ред и цени, определени в правилника за прилагане на закона, съгласно разпоредбата на чл. 24а, ал. 1 от ЗСПЗЗ.
4. **На основание чл. 24а, ал. 1а, т. 2 от ЗСПЗЗ във втора тръжна сесия могат да участват горепосочените лица, /по чл. 24а, ал. 1 от ЗСПЗЗ/, както и тези по чл. 24а, ал. 1а, т. 1 от закона в същата или в съседна община, независимо от областта, в която се намират.**
5. Всички кандидати следва да отговарят на условията, посочени в чл. 47в от ППЗСПЗЗ.
6. **Началната тръжна цена** и размера на депозита за участие в търга са определени със Заповед № РД-46-40/ 27.02.2024 г. на Министъра на земеделието и храните. Размерът на депозита за участие в търга е изчислен предварително и е както следва:
   1. За имоти за отглеждане на едногодишни полски култури, многогодишни фуражни култури или зеленчуци и имоти по §12а от ПЗР на ЗСПЗЗ – 20% от началната тръжна цена, умножена по площта на имота;
   2. За създаване на трайни насаждения – 20,00 лв/дка, умножени по площта на имота.
7. **Условия за плащане на цената и депозита:** Плащанията се извършват в български лева, по банков път, в срокове и условия, определени със Заповед № РД-46-40/ 27.02.2024 г.
8. **Място и срок за получаване на документи за участие в търга:** Документи се получават в сградата на ОД ”Земеделие” – Търговище, гр. Търговище, ул.”Хр.Ботев” № 3, ет.1 всеки работен ден от 09:00-17:30 часа или от интернет страницата - [**ODZG\_Targovishte@ mzh.government.bg**](mailto:ODZG_Targovishte@mzh.government.bg).
9. **Място и срок за подаване на документите за участие в търга:** в сградата на ОД ”Земеделие” гр.Търговище, адрес: гр. Търговище, ул.”Хр.Ботев” № 3, ет.1 всеки работен ден от 09:00 часа до 17:30 часа, в срок от 30 /тридесет/ дни, считано от датата, следваща датата на публикуване на обявлението в местен вестник – **краен срок 07.10.2024 г. включително.**
10. **Информация за земите – обект на търга:** Съгласно чл. 47ж, ал. 5 от ППЗСПЗЗ, както и образци на документите по чл. 47е, ал. 2 от ППЗСПЗЗ да се изложат в сградата на ОД ”Земеделие” Търговище и на интернет страницата на дирекцията. В общинските служби по земеделие се излага информация за земите – обект на търга за територията на съответната община.
11. Търгът ще се проведе в сградата на ОД “Земеделие” гр. Търговище със задължително присъствие на кандидатите или упълномощени от тях лица, както следва:

* **09.10.2024 г.** в 09:30 часа – община Попово;
* **10.10.2024 г.** в 09:30 часа – община Търговище;
* **10.10.2024 г**. в 13:30 часа – общини Омуртаг и Антоново.

В случаите по чл. 47л от ППЗСПЗЗ, стъпката за наддаване е в размер на един лев от началната предложена от кандидатите цена.

***ДОНКО ДОНКОВ****: / п /*

*Директор на ОД”Земеделие” - Търговище*

7700 гр.Търговище, ул.Христо Ботев№3,тел. 0601/620 05

E-mail: [ODZG\_Targovishte@mzh.government.bg](mailto:ODZG_Targovishte@mzh.government.bg)